SMFB

SMFB er et reklamebyrå basert i Oslo.

Byråets arbeider med merkevarer til bruk i massekommunikasjon, særlig innenfor reklamefilm, annonser, internett, radio, viralmarkedsføring og sosiale medier.

Historie
Reklamebyrået Shnel & Melnychuck AS ble startet av Stig Bjølbakk, Njål Berge, Henrik Sander, Erik Heisholt og Lasse Polmar 1. januar 2004. Derav navnet Shnel. Melnychuck ble lagt til. Høsten 2006 kjøpte Forsman & Bodenfors AB 50 % av aksjene i Shnel & Melnychuck i en rettet emisjon.http://www.kampanje.com/reklame/article107388.ece Resultatet ble SMFB. Resterende 50 % eies av SMFB-ansatte. Emisjonen tilførte byrået kapital, som ble dedikert til utviklingen av virksomheten i form av kompetanse og nye ressurser. Ambisjonen var å skape «en  felles kreativ muskel» og et partnerskap på tvers av landegrensene.

Portefølje
Byrået har oppdrag for norske merkevarer som Kvikk Lunsj, Freia Melkesjokolade, Freia Melkesjokolade med Kvikk Lunsj fra Freia i tillegg til forskjellige kampanjer for Tele2 Norge og Narvesen. 

Anerkjennelse
SMFB har siden starten vunnet diverse priser i Gullblyanten og Stella – prisen for effektiv reklame og design. Gullblyanten 2009, der SMFB delte plassen som mestvinnende byrå med Try reklamebyrå, bidro til å plassere byrået i toppsjiktet av norske reklamebyråer. 

Internasjonalt har SMFB mottatt utmerkelser i Cannes Lions og Eurobest med flere. I fagbladet Kampanjes årlige undersøkelse blant norske annonsører ble SMFB rangert som  nr. 1 i 2008 og 2009 på parameteren «Evnen til å tenke originalt».Byråprofilen 2009 Kampanje (TNS Gallup). Utgivelser 06/2009 og 04/2008

 Referanser 

 Eksterne lenker 
 Nettsted

Kategori:Norske reklamebyråer
Kategori:Næringsliv i Oslo
Kategori:Selskaper etablert i 2004